التشجيع سر النجاح
#000001
التشجيع صفة أساسية لتنمية عقلية الطفل، وتحسين شخصيته وتفكيره وبالتالي لما يكبر يبقى انسان سوي وواثق في نفسه، ناجح ومتفوق في كل مرحلة من مراحل حياته من بدايتها لنهايتها.فى مؤسسة قيثارة داود للتنمية احنا فخورين بكل قصص أولادنا ونجاحاتهم، وأننا نقدر نساعدهم يكتشفوا قدراتهم ويكبّروها، نشجعهم ونعلمهم خطوة بخطوة ونرجع لهم ثقتهم فى نفسهم عشان يبنوا مستقبلهم بأنفسهم ويكونوا ناجحين.ومن هنا حكاية الطالبة “ر و”، بفرع نجع حمادى، بتحكى لنا عن تجربتها، وازاى حياتها وشخصيتها اتغيروا للأحسن بسبب التشجيع علي الدراسة:“انا مكنتش بحب اروح المدرسة وكنت مابحبش اسيب ماما ولا عارفه يبقي ليا اصحاب، كنت دايما مكسوفة لأن المس كانت دايما تزعقلي عشان مكنتش بعرف اجمع واطرحفـ قعدت فترة ما اروحش المدرسة وبعدين ماما سمعت عن مؤسسة قيثارة داود، وعرفت ان في فصول تقوية، والعيال فيها بيحبوا بعضوقدِّمت لي، وروحت لقيت المدرسين بيتعاملوا معايا حلو ومحدش بيزعقلي، وابتدوا يعلموني واحدة واحدة، وبيجبولي انا والفصل كله هداياوبقي ليا صحاب وبقيت بعرف اجمع واطرح بسهولة وبقيت شاطرة، مش كدة وبس انا كمان بقيت بعرف اضرب الارقام وبقيت شاطرة اوي وبقيت بروح المدرسة وحبيت صحابي وصحابي بقوا بيحبوني اوي وبقيت واثقة في نفسي، انا بحب قيثارة داود”
#000002
وعشان كده بنركز مجهوداتنا كمؤسسة هدفها تمكين الفرد أن برامجنا تخدم جميع أفراد الأسرة في النواحي التنموية والتعليمية المختلفة في جميع الأعمار، زي برنامج “أبطال الغد” لسن ابتدائى، وبرنامج “أشبال لكن أبطال” لسن اعدادى، برنامج “الحساب الذهني”، برنامج “بكره احسن”، برنامج ” طريق النجاح والتميز”، برنامج “حياة جديدة”، برنامج “حلمك مشروعك” وبرنامج “ابدأ مشروعك”.
#000003